सर्किट हाउस में राज्यमंत्री डॉ. नीलकंठ तिवारी, अपर मुख्य सचिव सूचना एवं पर्यटन अवनीश कुमार अवस्थी, कमिश्नर दीपक अग्रवाल, डीएम सुरेंद्र सिंह व अन्य अफसरों के साथ जिले की विकास योजनाओं की समीक्षा के दौरान सीएम ने प्रगति की जानकारी ली. उन्होंने कहा कि सभी परियोजनाओं को गुणवत्ता के साथ तेजी से पूरा कराएं. जहां जरूरत हो वहां कामगारों की संख्या बढ़ा दी जाए और तीन शिफ्टों में काम कराया जाए. सीएम ने कहा कि 'स्वच्छता पखवाड़ा' मनाने के दौरान गंदगी पर अंतिम प्रहार करें और शहर को पूरी तरह स्वच्छ बना दें. शाही नाला के काम को तेजी से पूरा कराने के लिए भी उन्होंने कहा और बोले कि गंगा में किसी भी तरह गंदगी नहीं जानी चाहिए.